ಷಾರ್ಲೆಟ್ ನಗರವು 199 ನೆರೆಹೊರೆಗಳನ್ನು ಹೊಂದಿದ್ದು ಇವುಗಳು ಅಪ್‌ಟೌನ್‌ನಿಂದ ಎಲ್ಲ ದಿಕ್ಕುಗಳಲ್ಲಿ ಹರಡಿದೆ. ಷಾರ್ಲೆಟ್‌ನ ಪ್ರಧಾನ ಐತಿಹಾಸಿಕ ಕೇಂದ್ರ ರೋಮಾಂಚಕವಾದ ಆಫ್ರಿಕನ್-ಅಮೇರಿಕನ್ ಸಮುದಾಯವು ಅಪ್‌ಟೌನ್‌ನ ಪಶ್ಚಿಮಕ್ಕಿದೆ, ಜಾನ್ಸನ್ ಸಿ. ಸ್ಮಿತ್ ಯೂನಿವರ್ಸಿಟಿ ಆವರಣದಿಂದ ಆರಂಭವಾಗಿ, ವಿಮಾನ ನಿಲ್ದಾಣದವರೆಗೆ ವಿಶಾಲವಾದ ಹಾದಿಯಲ್ಲಿ ವಿಸ್ತಾರಗೊಂಡಿದೆ. ಪೂರ್ವದಿಕ್ಕಿನಲ್ಲಿರುವ ಸೆಂಟ್ರಲ್ ಅವೆನ್ಯು ಮಾರ್ಗವು ಅಂತರ್ರಾಷ್ಟ್ರೀಯ ಜನ ಸಮೂಹಕ್ಕೆ ಹೆಸರುವಾಸಿಯಾಗಿದೆ, ಈಸ್ಟ್ ಯುರೋಪಿಯನ್ಸ್, ಗ್ರೀಕ್ಸ್, ಮಿಡಲ್-ಈಸ್ಟನರ್ಸ್ ಮತ್ತು ಹಿಸ್ಪಾನಿಕ್ಸ್‌ಗಳನ್ನು ಒಳಗೊಂಡಿದೆ. ನಾರ್ತ್ ಟ್ರಯನ್ ಮತ್ತು ಶುಗರ್ ಕ್ರೀಕ್ ಪ್ರದೇಶವು ಅನೇಕ ಬೆರೆತ ಏಷಿಯನ್-ಅಮೇರಿಕನ್ ಸಮುದಾಯವನ್ನು ಒಳಗೊಂಡಿದೆ. ನಗರದ ಹೊಸ ಮಾದರಿಯ ನೆರೆಹೊರೆಗಳೆಂದರೆ ನೊಡ (ನಾರ್ತ್ ಡೇವಿಡ್‌ಸನ್) ಮತ್ತು ಎರಡು ಪ್ರದೇಶಗಳಾದ ಡಿಲ್ವರ್ತ್ ಹಾಗೂ ಸೌತ್ ಬುಲೇವಾರ್ಡ್ ಮತ್ತು ಈಸ್ಟ್ ಬುಲೇವಾರ್ಡ್‌ಗಳ ಉದ್ದಕ್ಕೂ ಇದೆ. ಮೈಯರ್ಸ್ ಪಾರ್ಕ್, ಡಿಲ್ವರ್ತ್, ಮತ್ತು ಈಸ್ಟ್‌ಒವರ್‌ಗಳು ದೊಡ್ಡದಾದ, ಆಕರ್ಷಕವಾದ ಚರ್ಚುಗಳನ್ನು ಹೊಂದಿರುವ ಮರಗಳ ಸಾಲಿನ ರಸ್ತೆಯ ಹೆದ್ದಾರಿಯಲ್ಲಿ ಭವ್ಯವಾದ ಮಹಲುಗಳಿಗೆ ವಾಸಸ್ಥಳವಾಗಿದೆ. ಅಲ್ಲೇ ಹತ್ತಿರದಲ್ಲಿ ಪ್ರಮುಖವಾದ ಆಸ್ಪತ್ರೆಗಳು, ಸಾರ್ವಜನಿಕ ಸೇವಾಕೇಂದ್ರ, ಮತ್ತು ಫ್ರೀಡಮ್ ಪಾರ್ಕ್, ಇವೆಲ್ಲವೂ ಬಹುಮಟ್ಟಿಗೆ ನಗರದ ಅತ್ಯಂತ ಮೆಚ್ಚಿನ ಸ್ಥಳಗಳು.

ಪಾರ್ಕ್ ರೋಡ್ ಮತ್ತು ಸೌತ್‌ಪಾರ್ಕ್ ಪ್ರದೇಶಗಳು ವ್ಯಾಪಕವಾಗಿ ಸರಣಿ ಖರೀದಿ ಅಂಗಡಿಗಳು ಮತ್ತು ಭೋಜನ ಮಾರಾಟಗಳನ್ನು ಹೊಂದಿದೆ, ಇದರಿಂದ ಸೌತ್ ಪಾರ್ಕ್ ಪ್ರದೇಶವು ಪ್ರಮುಖವಾಗಿ ನಗರದ ಮಧ್ಯಭಾಗವಾಗಿದೆ. ಫಾರ್ ಸೌತ್ ಬುಲೇವಾರ್ಡ್ ಬಹಳ ದೊಡ್ಡ ಹಿಸ್ಪಾನಿಕ್ ಸಮುದಾಯಕ್ಕೆ ಮನೆಯಾಗಿದೆ. ಅನೇಕ ವಿದ್ಯಾರ್ಥಿಗಳು, ಸಂಶೋಧಕರು, ಮತ್ತು ದೊಡ್ಡ ಸಂಸ್ಥೆಗೆ ಸೇರಿದ ಪ್ರಾದ್ಯಾಪಕರು ಯುಎನ್‌ಸಿ ಷಾರ್ಲೆಟ್‌ನ ಹತ್ತಿರ ಉತ್ತರ-ಪೂರ್ವ ದಿಕ್ಕಿನಲ್ಲಿ ವಾಸಿಸುತ್ತಾರೆ. ನಿರ್ದಿಷ್ಟವಾದ ಸಲಿಂಗಕಾಮಿ ಸಮುದಾಯದ ನೆರೆಹೊರೆ ಇಲ್ಲದಿದ್ದರೂ, ಪ್ಲಾಜ-ಮಿಡ್‌ವುಡ್ ಮತ್ತು ಡಿಲ್ವರ್ತ್ ಎರಡೂ ಪ್ರದೇಶಗಳು ಸ್ನೇಹಪೂರ್ಣ ಆವರಣಗಳಿಂದ ಕೂಡಿದೆ.

ದೊಡ್ಡ ಪ್ರದೇಶವಾದ ಸೌತ್‌ಈಸ್ಟ್ ಷಾರ್ಲೆಟ್‌ನಲ್ಲಿ ಅನೇಕ ಗಾಲ್ಫ್ ಸಮುದಾಯಗಳು, ವಿಲಾಸಿ ಕಟ್ಟಡಗಳು, ಬೃಹತ್ ಚರ್ಚುಗಳು, ಜ್ಯೂಯಿಶ್ ಸಮುದಾಯ ಭವನ ಮತ್ತು ಖಾಸಗಿ ಶಾಲೆಗಳಿವೆ. ಈಗ ಸ್ಥಳದ ಕೊರತೆ ಇರುವುದರಿಂದ, ಈ ಸಮುದಾಯದ ಭಾಗವಾಗ ಬಯಸುವವರು ಯೂನಿಯನ್ ಕೌಂಟಿ ನಗರಗಳಾದ ವೆಡ್ಡಿಂಗ್‌ಟನ್ ಮತ್ತು ವಾಕ್ಸಾಗಳಲ್ಲಿ ವಿಸ್ತಾರಗೊಂಡಿದ್ದಾರೆ, ಆದರೆ ಪಾರಿಭಾಷಿಕವಾಗಿ ಅವು ಷಾರ್ಲೆಟ್‌ನ ಭಾಗವಲ್ಲ. ದೂರದ ದಕ್ಷಿಣ ಷಾರ್ಲೆಟ್‌ನ ಬ್ಯಾಲನ್‌ಟೈನ್ ನೆರೆಹೊರೆಯ ಪ್ರದೇಶ, ಮತ್ತು ಹತ್ತಿರದ 485 ಪೆರಿಮೀಟರ್ ಪರಿಧಿಯಲ್ಲಿರುವ ಎಲ್ಲ ಪ್ರದೇಶಗಳು ಮೊದಲ ಭಾಗದ 2000 ದಶಕದಲ್ಲಿ ವ್ಯಾಪಕವಾದ ಬೆಳವಣಿಗೆಯನ್ನು ಕಂಡಿವೆ.

ವಿಷೇಶವಾಗಿ 1980ರಿಂದ ಅಪ್‌ಟೌನ್ ಷಾರ್ಲೆಟ್ ಭಾರಿ ಪ್ರಮಾಣದ ಕಟ್ಟಡ ನಿರ್ಮಾಣ ಹಂತಕ್ಕೆ ಒಳಗಾಯಿತು, ಕಟ್ಟಡಗಳಾದ ಬ್ಯಾಂಕ್ ಆಫ್ ಅಮೇರಿಕ, ವೆಲ್ಸ್ ಫಾರ್ಗೊ, ಹರ್ಸ್ಟ್ ಕಾರ್ಪೊರೇಷನ್, ಡ್ಯೂಕ್ ಎನರ್ಜಿ, ಅನೇಕ ಗಗನ ಚುಂಬಿ ಭೊಜನಾಲಯಗಳು ಮತ್ತು ವಿವಿಧ ಕಾಂಡೊಗಳು ಒಳಗೊಂಡಿದೆ.

ಕ್ಯಾರೋಲಿನ ಮೆಡಿಕಲ್ ಸೆಂಟರ್‌ನ ಹತ್ತಿರ, ಕೆನಿಲ್‌ವರ್ತ್ ಮತ್ತು ಷಾರ್ಲೆಟ್‌ಟೌನ್ ಅವೆನ್ಯೂಗಳಲ್ಲಿ ದಿ ಮೆಟ್ರೊಪೋಲಿಟನ್ ಎಂಬ ಪ್ರಮುಖವಾದ ಮಿಶ್ರ-ಬಳಕೆಯ ಯೋಜನೆಯು ಇತ್ತೀಚಿನ ದಿನಗಳಲ್ಲಿ ಸಂಪೂರ್ಣವಾಯಿತು, ಇದು ಮುಂಚೆ ಇದ್ದ ಹಳೆಯ ಮಿಡ್‌ಟೌನ್ ಸ್ಕ್ವೇರ್ ಮಾಲ್‌ನ ಜಾಗದಲ್ಲಿ ಮಾಡಲಾಗಿದೆ.

ಇತಿಹಾಸ
ಸೋದರ-ನಗರಗಳು
ನಗರದ ನೋಟ
ಸಾರಿಗೆ